Νυχτοβάτες / Sleepwalkers

Υπόθεση:

Μητέρα και γιος που ανήκουν στη σκοτεινή φυλή των Νυχτοβατών, πλασμάτων με υπερφυσικές δυνάμεις, καταφθάνουν σε μια επαρχιακή πόλη προς αναζήτηση παρθένας που θα αποτελέσει τροφή τους.

Σχόλια:

Ξέρω, ξέρω. Υποθέτω πολλοί από εσάς θα σχολιάζετε δυσμενώς το βαθμό μου σ’ αυτή την όχι και τόσο επιτυχημένη μεταφορά ιστορίας του  Stephen King στη μεγάλη οθόνη. Μάλιστα, σκεφτόμενος κανείς ότι ο ίδιος ο επιτυχημένος Αμερικανός συγγραφέας έγραψε το σενάριο, μπορεί να έχει προαποφασίσει ότι το  SLEEPWALKERS είναι καταδικασμένο στην ανυπαρξία. Εγώ αποφάσισα να αγνοήσω αυτήν την πτυχή της ταινίας και να σχολιάσω βασισμένος απλά σ’ αυτό που είδα.

Κι αυτό ήταν ένα γρήγορο και χαβαλετζίδικο σπλατεράκι, απ’ αυτά που οι δικοί μας, επί το πλείστον art house και mainstream κριτικοί κινηματογράφου δεν συμπαθούν καθόλου. Ξέρετε τώρα, με πολλά αλλά αμφιβόλου αποτελεσματικότητας ειδικά εφέ, αστεία πλοκή και αδιάφορους χαρακτήρες, αλλά με αρκετή καλή διάθεση, καυτές γυναίκες, γυμνό και αρκετό ντοματόζουμο! Μήπως σας θυμίζουν τα συστατικά της επιτυχίας; Μα φυσικά!

Δεν έχει και μεγάλη ουσία να ασχοληθούμε με την πλοκή του  SLEEPWALKERS, μιας και παρόλο που προέρχεται από τη ζωηρή φαντασία του  Stephen King, μοιάζει βγαλμένη απευθείας από το εγχειρίδιο κλισαρισμένων ταινιών τρόμου, χωρίς ιδιαίτερες εκπλήξεις ή συγκινήσεις. Η ακαθόριστη φύση των Νυχτοβατών άλλωστε, δεν δίνει περιθώριο για αποτελεσματική ανάλυση χαρακτήρων και ίντριγκες.

Προβλέψιμα ο νεαρός Νυχτοβάτης κατακτάει την καρδιά της ακόμα πολύ νέας  Madchen Amick, συμμαθήτριάς του στο σχολείο, και προσπαθεί να την ρίξει για να την προσελκύσει προς το σπίτι του.

Η μητέρα του, που ερμηνεύεται από την πολύ καλή  Alice Krige, γλείφεται μπροστά σε ένα τέτοιο ενδεχόμενο και προτρέπει το γιόκα της να τη ρίξει γρήγορα. Προηγουμένως είχαμε δοκιμάσει σέξι σκηνές αιμομιξίας μεταξύ μητέρας και γιου, που σαν Νυχτοβάτες, εκτός από ειδική δίαιτα έχουν και εξίσου παράξενες σεξουαλικές συνήθειες!

Με τα πολλά ο φίλος μας καταφέρνει να ξεμοναχιάσει την εκλεκτή της μητέρας του και της καρδιάς του, αλλά η τελευταία δεν εκτιμάει το φλερτ, μιας και περιλαμβάνει μεταξύ άλλων τον αιματηρό φόνο του τοπικού σερίφη και τη μεταμόρφωση σε αγριεμένο Νυχτοβάτη.

Γενικά η ταινία κυλάει σε προβλέψιμα και κλισαρισμένα μονοπάτια, αλλά ενισχύεται κάπως από τις σκηνές gore και τις πολλές φορές αταίριαστες ατάκες μαύρου χιούμορ που αρχίζουν να εκστομίζουν οι πρωταγωνιστές. Αποκορύφωμα στο πρώτο τετ-α-τετ του νεαρού ζευγαριού και αφού ο φίλος μας έχει χάσει την ψυχραιμία του και έχει μεταμορφωθεί σε Νυχτοβάτη, η  Amick<span style="color:rgb(255,255,255);font-family:Tahoma;font-size:12px;line-height:normal;"> του χώνει ένα αιχμηρό αντικείμενο στο μάτι, με πηχτό αίμα να αρχίζει να τρέχει παντού. Ουρλιάζοντας αυτός της λέει «Μου κατέστρεψες το πουκάμισο. Η μάνα μου θα με σκοτώσει»!

<span style="color:rgb(255,255,255);font-family:Tahoma;font-size:12px;line-height:normal;">Τουλάχιστον το  SLEEPWALKERS<span style="color:rgb(255,255,255);font-family:Tahoma;font-size:12px;line-height:normal;"> δεν παίρνει τον εαυτό του και πολύ στα σοβαρά, έτσι κατά διαστήματα είναι ιδιαίτερα ψυχαγωγικό. Στα συν επίσης ο χαρακτήρας της  Alice Krige<span style="color:rgb(255,255,255);font-family:Tahoma;font-size:12px;line-height:normal;">, που υποδύεται την μητέρα Νυχτοβάτη, και είναι ίσως το μοναδικό ατού της ταινίας, από άποψη χαρακτήρων. Πολύ σέξι, αλλά ταυτόχρονα θανάσιμα επικίνδυνη και με μεγάλη αγάπη για το γιόκα της, όπως άλλωστε όλα τα αιλουροειδή!

<span style="color:rgb(255,255,255);font-family:Tahoma;font-size:12px;line-height:normal;">Αξίζουν να σημειωθούν οι cameo εμφανίσεις από τη σύγχρονη dream team του τρόμου αποτελούμενη από τους John Landis, Tobe Hooper<span style="color:rgb(255,255,255);font-family:Tahoma;font-size:12px;line-height:normal;">,  Stephen King<span style="color:rgb(255,255,255);font-family:Tahoma;font-size:12px;line-height:normal;">,  Clive Barker<span style="color:rgb(255,255,255);font-family:Tahoma;font-size:12px;line-height:normal;"> και  Joe Dante<span style="color:rgb(255,255,255);font-family:Tahoma;font-size:12px;line-height:normal;">, αλλά και του ξεχασμένου  Mark Hamill<span style="color:rgb(255,255,255);font-family:Tahoma;font-size:12px;line-height:normal;"> (Luke Skywalker), για να «δέσει» το γλυκό, που μπορεί να μην κέρδισε κάποιο Oscar, αλλά τουλάχιστον εμένα μου πρόσφερε 85 λεπτά αιματοβαμμένου χαβαλέ.

<span style="color:rgb(225,136,0);font-family:Tahoma;font-size:18px;line-height:normal;">DVD Notes:

<span style="color:rgb(255,255,255);font-family:Tahoma;font-size:12px;line-height:normal;">Έχει κυκλοφορήσει σε DVD από την Προοπτική σε εντελώς «γυμνή» από πλευράς extras έκδοση.

<span style="color:rgb(225,136,0);font-family:Tahoma;font-size:18px;line-height:normal;">Διεθνείς DVD εκδόσεις:

<span style="color:rgb(255,255,255);font-family:Tahoma;font-size:12px;line-height:normal;">R1 Αμερική (Columbia Tristar Home Entertainment)

<span style="color:rgb(255,255,255);font-family:Tahoma;font-size:12px;line-height:normal;">R2 Μ. Βρετανία (Columbia Tristar Home Entertainment)

<span style="color:rgb(255,255,255);font-family:Tahoma;font-size:12px;line-height:normal;">R4 Αυστραλία (Columbia Tristar Home Entertainment)

<span style="color:rgb(255,255,255);font-family:Tahoma;font-size:12px;line-height:normal;">Όλες οι εκδόσεις είναι χωρίς περικοπές και γενικά παρόμοιες με την Ελληνική. Η R1 υπερτερεί λόγω κάποιων μικροextras.